**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2023. március 28-i ülésére**

**Javaslat támogatásokkal kapcsolatos döntések meghozatalára**

**I.**

A Szombathelyi Szépítő Egyesület (a továbbiakban: Egyesület) 2022. októberében a Palkó István emlékszobor állításához kért támogatást a Kulturális, Oktatási és Civil Bizottságtól. A kérést a Tisztelt Bizottság 152/2022.(XII.6.) KOCB számú határozatával 548.500,- forint összeggel támogatta, melyről a támogatási szerződés 11. pontja alapján 2023. május 31. napjáig kell elszámolni.

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. §-a szerintművészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete dönt, és a döntéshez a műalkotás művészi értékére vonatkozóan szakvéleményt kell beszerezni. A szakvéleményezést végző szervezet a bírálati jegyzőkönyvet zsűrizést követő 30 napon belül küldi meg.

Az Egyesület elnökének tájékoztatása szerint a szobor makettjének zsűrizésére 2023. március 14. napján került sor, ezért Szombathely Megyei Jogú Város Közgyűlése a szobor állításáról szóló előterjesztést legkorábban 2023. áprilisában tárgyalhatja majd.

Fentiekre hivatkozva az Egyesület elnöke kérte az elszámolási határidő 2023. november 15. napjáig történő meghosszabbítását.

Az önkormányzati forrásátadásról szóló 47/2013. (XII. 4.) önkormányzati rendelet (a továbbiakban: Rendelet) 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiek miatt javaslom az elszámolási határidő 2023. november 15. napjáig történő meghosszabbítását.

**II.**

A Vas Megyei Szakképzési Centrum azzal a kéréssel fordult a Bizottsághoz, hogy a Horváth Boldizsár Közgazdasági és Informatikai Technikum által megrendezésre kerülő SZErethető Matematika csapatversenyt 200.000,- forint összeggel támogassa. A csapatverseny 12. alkalommal kerül megrendezésre, ahol szinte valamennyi Vas vármegyei technikum és szakképző iskola megméretteti diákjait. A verseny összes költségvetése 1.186.000,- forint, amely ajándékok, utalványok, serlegek vásárlását és szerény vendéglátást tartalmaz. A kért támogatási összegből SZEMA logós ajándékok vásárlását tervezik.

A Rendelet 4. § (11) bekezdése alapján tájékoztatom a Tisztelt Bizottságot, hogy az önkormányzat 2023. évi költségvetéséről szóló 4/2023. (II.28.) önkormányzati rendelet 8. mellékletében található „Versenyek, rendezvények, támogatások” elnevezésű tételsoron 400.000,- forint áll rendelkezésére. A kérelmező meglévő elszámolási kötelezettségének eleget tett, és tárgyévben egyéb támogatási kérelmet nem nyújtott be.

Fentiek alapján a SZEMA csapatverseny 150.000,- forint összegű támogatását javaslom.

**III.**

A Derkovits Iskoláért Alapítvány azzal a kéréssel fordult polgármester úrhoz, hogy a Derkovits Gyula Általános Iskola wifi hálózatának és informatika termében lévő asztali számítógépek zavartalan működéséhez szükséges meghajtók és routerek vásárlásához nyújtson anyagi segítséget. Az eszközbeszerzésekre polgármester úr polgármesteri kerete terhére 217.000,- Ft összegű támogatást javasolt.

A Rendelet 1. § (5) bekezdése értelmében alapítványok részére pénzeszköz átadása kizárólag a Közgyűlés döntése alapján lehetséges.

Az Alapítvány a közpénzekből nyújtott támogatások átláthatóságáról szóló 2007. évi CLXXXI. törvényben előírt összeférhetetlenségi nyilatkozatot megtette.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2023. március „ ”**

**/: Horváth Soma :/**

**I.**

**Határozati javaslat**

**…/2023. (III.28.) KOCB. számú határozat**

1. A Kulturális, Oktatási és Civil Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdésében foglaltakra hivatkozva hozzájárul ahhoz, hogy Szombathely Megyei Jogú Város Önkormányzata és a Szombathelyi Szépítő Egyesület között létrejött 41019-7/2022. iktatási számú támogatási szerződés 11. pontjában szereplő elszámolási határidő 2023. május 31. napjáról 2023. november 15. napjára módosuljon.
2. A Bizottság felkéri a kötelezettségvállalót a támogatási szerződés módosításának aláírására.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2023. április 15. (2.pont vonatkozásában)

**II.**

**Határozati javaslat**

**…/2023. (III.28.) KOCB. számú határozat**

1. A Kulturális, Oktatási és Civil Bizottság a „Javaslat támogatásokkal kapcsolatos döntések meghozatalára” című előterjesztést megtárgyalta, és úgy döntött, hogy a Vas Megyei Szakképzési Centrum Szerethető Matematika verseny támogatása tárgyú kérelmét a Szombathely Megyei Jogú Város Közgyűlésének az önkormányzat 2023. évi költségvetéséről szóló 4/2023. (II.28.) önkormányzati rendelet 11.§ (6) bekezdés b) pontja alapján a rendelet 8. mellékletében található „Versenyek, rendezvények, támogatások” elnevezésű tételsora terhére 150.000,- forint összeggel támogatja.
2. A Bizottság felhatalmazza a kötelezettségvállalót a támogatási szerződés aláírására.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal (1. pont vonatkozásában)

2023. április 15. (2. pont vonatkozásában)

**III.**

**Határozati javaslat**

**…/2023. (III.28.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat támogatásokkal kapcsolatos döntések meghozatalára” című előterjesztést megtárgyalta és az SZMSZ 52. § (3) bekezdés 19. pontja alapján javasolja a Közgyűlésnek, hogy az önkormányzat 2023. évi költségvetéséről szóló 4/2023. (II.28.) önkormányzati rendelet 13. mellékletében meghatározott „Polgármesteri keret” tételsor terhére a Derkovits Iskoláért Alapítvány részére 217.000,- Ft pénzeszköz átadásra kerüljön.

**Felelős:**               Putz Attila, a Bizottság elnöke

Dr. Nemény András polgármester

                             Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:**            2022. március 30.